钦定古今图书集成/明伦汇编/氏族典/第126卷 > 陈晟
## 钦定古今图书集成/明伦汇编/氏族典/第126卷 > 陈晟

按《广东通志》：“晟字美宣，番禺人。少孤贫，同郡锺定者
育为子，遂冒其姓。举天顺壬午解首，后四年成进士，
改翰林院庶吉士。将授官，抗疏言：‘臣本陈则恭子，请
复姓归葬。词甚哀恻。上可其奏，归事。定孝敬备至，未
尝言及复姓事。后定知之，大诟，晟衣冠请杖定，杖至
流血，终不敢起。定亦感悟，相与如初。拜户部主事，历’”
郎中，出知云南临安府，剖断如流。国公索岁馈，晟
执其使囚之，恳请乃免。自是无敢干以私者。未几，卒
于官